2015-ӧд во

2015 (Кык сюрс дас витӧд) во — Григорий календар серти, абу кассяна во, пансьӧ четвергсянь.

 Гажъяс 
 Рочмуын — Литература во
 Коми Республикаын — Патриотизм во2015 год объявлен в Коми Годом патриотизма // «Комиинформ» юӧр сетан агентство (2014.12.26; рочӧн)

 Лоӧмторъяс 
 тӧвшӧр тӧлысь 5—12 лунъяс — АӦШ-са Буффало карын муніс нывъяс пӧвстын хоккейысь ставмирса чемпионат, кӧні Россияса команда шедӧдіс коймӧд места. Россияса чукӧрын вӧліны «Арктик-Университет» укваса хоккей клубысь Фануза Кадирова да Лиана Ганеева. Севрук Я. «Бронза» чемпионата мира // «Республика» газет, 2015 во, тӧвшӧр тӧлысь 15-ӧд лун (рочӧн)
 рака тӧлысь 14—21 лунъяс — Россия-са Сыктывкарын вӧлі Лызьӧн котралысь мастеръяслӧн Ставмирса Кубок, мый нуӧдсьӧ 1980 восянь. Р.П. Сметанина нима республикаса лызь комплексын ордйысисны 17 странаысь 842 спортсмен (Россияса 51 регионысь 630 морт, Суомиысь 38). Классика да коньки стильясын котӧртісны 30—91 арӧсаяс 5, 10, 15, 30 да 45 км вылӧ, эстафета; сетӧма 468 медаль.Быковская С. Коми передала Финляндии эстафету Кубка мира мастеров по лыжным гонкам // «Комиинформ» сайт (2015.03.20; рочӧн)
 кӧч тӧлысь 13 лун — Коми Республикаса Каналан Сӧветӧ да кар-районса Сӧветъясӧ депутатъясӧс бӧрйӧм. Парламентӧ пырисны «Ӧтувъя Россия» ютырысь 26 морт, «Справедливӧй Россияысь» — 2 морт, КПРФ-ысь да ЛДПР-ысь — ӧти мортӧн.
 кӧч тӧлысь 19 лун — Москваын ФСБ да Россияса следственнӧй комитет кутіс Коми Республикаса Юралысь Вячеслав Гайзерӧс, кодӧс мыждӧны преступнӧй котыр лӧсьӧдӧмын да мошейничествоын. Сыкӧд ӧттшӧтш мыждӧны нӧшта на 18 мортӧс: сылысь вежысь Алексей Леонидович Черновӧс, Коми Республикаса Каналан Сӧветӧн веськӧдлысь Игорь Владимирович Ковзельӧс, ас вылӧ уджалысьяс Александр Зарубинӧс да Валерий Веселовӧс, Россияса Федерация Сӧветӧ вӧвлӧм пырысь Евгений Самойловӧс да мукӧдӧс.Россияса юӧр сетан агентство (2015.09.19; рочӧн Мӧд лунас сійӧс да нӧшта 14 мортӧс арестуйтісны кык тӧлысь вылӧ.Гайзергейт // Новости@mail.ru (2015.09.21; рочӧн)
 кӧч тӧлысь 30 лун — Рочму Федерацияса Президент Володь Путин индӧдӧн Коми Республикаса Юралысьлысь удж вӧчысьӧн пуктӧма Сергей Гапликов.Сергей Гапликов назначен временно исполняющим обязанности главы Республики Коми // КРЕМЛИН (2015.09.30; рочӧн)
 йирым тӧлысь 31 лун — водз асывнас, 7 часын кымын, Нехель гӧгӧрын (Войвыв Синай провинцияын) усис «Когалымавиа» компаниялӧн А321 самолёт, мый лэбис Шарм-Эль-Шейхсянь (Египет) Петыркарӧ (рейс 7K 9268); куліс 224 морт, на лыдын 17 кага, 7 морт экипажсьыс.Опубликован список пассажиров упавшего в Египте самолета // Лента.ру (2015.10.31; рочӧн) АӦШ-са разведка 2016 воын юӧртіс, мый самолёт взорвитіс «Ансар Бейт аль-Макдис» египетса котыр, мый йитчӧма Ислам канмукӧд (Рочмуын котырыс тупкӧма).В ЦРУ назвали виновников катастрофы российского A321 над Синаем // РИА-Новости (2016.06.16 лун; рочӧн)

 Чужисны 

 Кулісны 
 тӧвшӧр тӧлысь 12 лун — контр-адмирал, туялысь, техническӧй наукаясса кандидат, гижысь Юлий Фомин (чужис 1928)
 тӧвшӧр тӧлысь 27 лун — Карелияысь фольклор туялысь Эйно Киуру (чужис 1929) Умер знаменитый фольклорист, переводчик «Калевалы» Эйно Киуру // KarelНовости (2015.01.28; рочӧн)
 тӧвшӧр тӧлысь 27 лун — коми поэт, вуджӧдчысь, Коми АССР-са школаясын нимӧдана велӧдысь Сергей Куликов (чужис 1921)
 рака тӧлысь 3 лун — коми серпасалысь, Коми АССР-са да Россияса нимйӧза серпасалысь Станислав Торлопов (чужис 1936)В Коми скончался народный художник России Станислав Торлопов // «Комиинформ» сайт (2015.03.03; рочӧн)
 косму тӧлысь 18 лун — коми литература туялысь Валерий Мартынов (чужис 1933)Республика простится с известным литературоведом // Комиинформ сайт (2015.04.20; рочӧн)
 сора тӧлысь 15 лун — коми артистка, Коми АССР-са нимйӧза артистка, Россияса нимӧдана артистка Лидия Цивилёва (чужис 1950)Скончалась актриса театра драмы им. В.Савина Лидия Цивилева // «Комиинформ» сайт (2015.07.16; рочӧн)
 йирым тӧлысь 18 лун — Коми мулысь история туялысь, история наукаясса доктор Владимир Чупров (чужис 1942)Кыв, литература да история институт сайтын В.И. Чупров кулӧм йылысь (рочӧн)
 вӧльгым тӧлысь 14 лун — Коми мулысь история туялысь, история наукаясса кандидат Лидия Сурина (чужис 1918)
 вӧльгым тӧлысь 25 лун — нималана коми гижысь, поэт, Коми Республикаса нимйӧза гижысь Владимир Тимин (Игӧ Вась Володь) (чужис 1937)Умер Народный поэт Республики Коми Владимир Тимин (2015.11.26; рочӧн)
 ӧшым тӧлысь 8 лун — коми гижысь, драматург, журналист Александр Ларев (чужис 1930)Скончался коми журналист и драматург Александр Ларев // «Комиинформ» юӧр сетан агентство (2015.12.09; рочӧн

 Ыстӧдъяс 

Категория:2015 во
Категория:2010-ӧд вояс